Andrejs Verhoustinskis
Andrejs Verhoustinskis (dzimis 1969. gada 19. maijā) ir latviešu kinooperators. Jau 1985. gadā kļuvis par operatora asistentu. 90. gadu sākumā iestājies Latvijas Kultūras akadēmijas pirmajā kinooperatoru kursā. Zināšanas papildinājis arī Zviedrijas Dramatiskajā institūtā. Strādājs par operatoru televīzijas kanālos LNT, Picca TV un NTV-5. Pēc tam bijis galvenais operators filmās "Poco a poco", "Mana pasaule – Parīze, Londona, Berlīne, Roma", "NeGribu, neGribu, neGribu!...", "Tiritomba jeb zelta zivtiņa", "Scortum", "Jāņtārpiņa misija", "Ručs un Norie" un "Džimlai rūdi rallallā", kā arī studentu īsfilmās. Tāpat strādājis ar vairākām ārzemju kino grupām. Pašlaik Latvijas Kultūras akadēmijā pasniedz kursus saistībā ar operatora darbu. 2015. gadā par filmām "Ručs un Norie" un "Arhitektes kaislība" saņēmis divas Lielā Kristapa balvas.